section_heading: Navijači
paragraph_text: 1958. ulaskom NK Rijeke u Prvu Jugoslavensku ligu kada za NK Rijeku je navijao čitav grad. Povratku igrača s kvalifikacijskih utakmica u Kruševcu i Subotici na željezničkom kolodvoru prisustvovao je velik broj navijača, sa zastavama i transparentima u čast NK Rijeke. Kada je Rijeka stigla, igrači, trener Ognjanov, maser Otmarich i ostali pratioci podignuti su na ramenima navijača i trijumfalno nošeni ulicama centra grada. NK Rijeka dobiva 1964. svoj prvi službeno registriran klub navijača, tzv. Klub navijača Rijeke. Ime Torcida se također upotrebljava za riječke navijače prvi put u Rijeci 1970 g. na Kantridi kad ga novinari, navijači i Riječani povezuju sa značenjem veselje, pobjeda, fešta. Lovranska glazba je uvijek na važnim utakmica bila “ispoda ure“ i "radila“ Torcidu, i tu je tradiciju nastavila do dan danas.